b'\n_START_ARTICLE_\nPartita pentru vioar\xc4\x83 \xc3\xaen re minor, BWV 1004 (Johann Sebastian Bach)\n_START_PARAGRAPH_\nPartita \xc3\xaen re minor pentru vioar\xc4\x83 solo (BWV 1004), de Johann Sebastian Bach, a fost scris\xc4\x83 probabil \xc3\xaentre anii 1717 \xc8\x99i 1720, fiind una dintre lucr\xc4\x83rile integrate \xc3\xaen ciclul compozi\xc8\x9bional Sonatele \xc8\x99i Partitele pentru vioar\xc4\x83 solo.\n_START_SECTION_\nInterpret\xc4\x83ri\n_START_PARAGRAPH_\nProfesorul Helga Thoene sugereaz\xc4\x83 c\xc4\x83 aceast\xc4\x83 partit\xc4\x83, \xc3\xaen special ultima sa mi\xc8\x99care, a fost un \xe2\x80\x9etombeau\xe2\x80\x9d (pies\xc4\x83 funerar\xc4\x83), \xc3\xaen memoria primei so\xc8\x9bii a lui Bach, Maria Barbara Bach (care a murit \xc3\xaen anul 1720), aceast\xc4\x83 teorie fiind totu\xc8\x99i extrem de controversat\xc4\x83._NEWLINE_Yehudi Menuhin a afirmat despre Ciaccona c\xc4\x83 ar fi \xe2\x80\x9ecea mai important\xc4\x83 structur\xc4\x83 pentru vioar\xc4\x83 solo care exist\xc4\x83\xe2\x80\x9d._NEWLINE_Violonistul Joshua Bell a sus\xc8\x9binut c\xc4\x83 Ciaccona \xe2\x80\x9enu este doar una dintre cele mai mari lucr\xc4\x83ri muzicale realizate vreodat\xc4\x83, dar totodat\xc4\x83 \xc8\x99i una dintre cele mai importante realiz\xc4\x83ri ale oric\xc4\x83rui om \xc3\xaen istorie. Este o lucrare puternic\xc4\x83 din punct de vedere spiritual \xc8\x99i emo\xc8\x9bional, dar \xc8\x99i perfect\xc4\x83 din punct de vedere structural\xe2\x80\x9d."El a interpretat lucrarea \xc3\xaen L\'enfant Plaza pentru Washington Post._NEWLINE_George Enescu, \xc3\xaen calitate de violonist, a vut \xc3\xaen repertoriul s\xc4\x83u aceast\xc4\x83 Partit\xc4\x83.\n_START_SECTION_\nTranscrip\xc8\x9bii pentru pian\n_START_PARAGRAPH_\n\xc3\x8en de pe vremea lui Bach, c\xc3\xa2teva transcrieri ale lucr\xc4\x83rii au fost realizate pentru diverse instrumente. Pe parcursul secolelor XIX-XX, s-au efectuat transcip\xc8\x9bii pentru pian, de  Joachim Raff \xc8\x99i Ferruccio Busoni, respectiv pentru m\xc3\xa2na st\xc3\xa2ng\xc4\x83, la pian (de Brahms)._NEWLINE__NEWLINE_Johannes Brahms, \xc3\xaentr-o scrisoare c\xc4\x83tre Clara Schumann din iunie 1877, a afirmat despre Ciaccona:_NEWLINE_\xe2\x80\x9eOn one stave, for a small instrument, the man writes a whole world of the deepest thoughts and most powerful feelings. If I imagined that I could have created, even conceived the piece, I am quite certain that the excess of excitement and earth-shattering experience would have driven me out of my mind.\xe2\x80\x9d_NEWLINE_Felix Mendelssohn \xc8\x99i Robert Schumann au realizat acompaniamente pentru pian ale acestei lucr\xc4\x83ri.\n_START_SECTION_\nTranscrip\xc8\x9bii pentru org\xc4\x83\n_START_PARAGRAPH_\nCea mai veche versiune pentru org\xc4\x83 este realizat\xc4\x83 de William Thomas Best. Alte transcrip\xc8\x9bii au fost realizate de John Cook, Wilhelm Middelschulte, Walter Henry Goss-Custard (1915-55), \xc8\x99i Henri Messerer (1838-1923)._NEWLINE_\xc3\x8en prefa\xc8\x9ba transcrip\xc8\x9biei sale din 1955, John Cook scrie: "Ciaccona este, \xc3\xaentr-un mod sublim, satisf\xc4\x83c\xc4\x83toare \xc3\xaen forma sa original\xc4\x83, \xc3\xaens\xc4\x83, cu toate acestea, mul\xc8\x9bi vor fi de acord cu faptul c\xc4\x83 o singur\xc4\x83 vioar\xc4\x83 este \xc3\xaen m\xc4\x83sur\xc4\x83 doar s\xc4\x83 sugereze vasetele implica\xc8\x9bii ale acestei lucr\xc4\x83ri ... Este rezonabil s\xc4\x83 presupunem c\xc4\x83 Bach ar fi ales orga dac\xc4\x83 ar fi transcris Ciaccona el \xc3\xaensu\xc8\x99i, \xc3\xaen ideea c\xc4\x83 acesta ar fi instrumentul cel mai potrivit pentru inten\xc8\x9biile sale... O bun\xc4\x83 interpretare violonistic\xc4\x83 ar putea fi considerat\xc4\x83 cel mai bun ghid pentru interpretarea lucr\xc4\x83rii la org\xc4\x83 \xe2\x80\x94 cele dou\xc4\x83 instrumente nu sunt considerate f\xc4\x83r\xc4\x83 a avea puncte \xc3\xaen comun, ambele fiind iubite de Bach."\n_START_SECTION_\nTranscrip\xc8\x9bii pentru violoncel\n_START_PARAGRAPH_\nExist\xc4\x83 o transcrip\xc8\x9bie a Ciacconei pentru violoncel solo, realizat\xc4\x83 de violoncelistul Johann Sebastian Paetsch, \xc3\xaen 2015. Aceasta a fost publicat\xc4\x83 de c\xc4\x83tre Hofmeister Musikverlag \xc3\xaen Leipzig.\n_START_SECTION_\nTranscrip\xc8\x9bii pentru chitar\xc4\x83\n_START_PARAGRAPH_\nCiaccona este adesea interpretat\xc4\x83 la chitar\xc4\x83. Marc Pincherle, Secretar al Societ\xc4\x83\xc8\x9bii Franceze de Muzicologie din Paris, a scris \xc3\xaen 1930: "Dac\xc4\x83, \xc3\xaen ceea ce prive\xc8\x99te anumite pasaje monodice rapide, opinia este \xc3\xaemp\xc4\x83r\xc8\x9bit\xc4\x83 \xc3\xaentre vioar\xc4\x83 \xc8\x99i chitar\xc4\x83 ca mijloc interpretativ mai bun, chitara triumf\xc4\x83 \xc3\xaentotdeauna \xc3\xaen pasajele polifonice; astfel, ne putem referi la aproape \xc3\xaentreaga lucrare. Timbrul de chitar\xc4\x83 creeaz\xc4\x83 o nou\xc4\x83 \xc8\x99i emo\xc8\x9bional\xc4\x83 rezonan\xc8\x9b\xc4\x83, al\xc4\x83turi de nea\xc8\x99teptate grada\xc8\x9bii dinamice \xc3\xaen acele pasaje care ar fi putut fi create doar pentru vioar\xc4\x83; ca, de exemplu, varia\xc8\x9biile \xc3\xaen arpegii."_NEWLINE_Cea mai bine cunoscut\xc4\x83 transcrip\xc8\x9bie pentru chitar\xc4\x83 este cea a lui Andr\xc3\xa9s Segovia. Mul\xc8\x9bi chitari\xc8\x99ti din ziua de ast\xc4\x83zi prefer\xc4\x83 s\xc4\x83 interpreteze Ciaccona direct din partitura pentru vioar\xc4\x83.\n_START_SECTION_\nTranscrip\xc8\x9bii pentru orchestr\xc4\x83\n_START_PARAGRAPH_\nExist\xc4\x83 o serie de transcrip\xc8\x9bii ale Ciacconei pentru orchestre de diferite dimensiuni, incuz\xc3\xa2nd transcrip\xc8\x9bia lui Leopold Stokowski pentru orchestr\xc4\x83 simfonic\xc4\x83.\n_START_SECTION_\nLiteratur\xc4\x83\n_START_PARAGRAPH_\n\xc3\x8en 2005, Joseph C. Mastroianni a publicat romanul Chaconne. Milo, abandonat de tat\xc4\x83l s\xc4\x83u care i-a prezentat Ciaccona pentru prima dat\xc4\x83, studiaz\xc4\x83 \xc3\xaen Spania timp de patru ani, pentru a ajunge s\xc4\x83 st\xc4\x83p\xc3\xa2neasc\xc4\x83 lucrarea._NEWLINE_\xc3\x8en 2008 Arnold Steinhardt, solist violonist \xc8\x99i prim-violonist al Cvartetului de Coarde Guarneri a publicat Violin Dreams, o carte de memorii despre via\xc8\x9ba sa ca violonist \xc8\x99i despre provocarea suprem\xc4\x83: interpretarea Ciacconei lui Bach.'